En middelsstor, slank, lyst gråbrun måler. Hannens vingespenn er 25 – 29 mm, hunnen har ganske korte vinger. Hannens forvinger har et avlangt, mørkt merke i midten, et mørkebrunt merke nær spissen og et bredt, rødbrunt tverrbånd nær ytterkanten. Bakvingene er bleke med et utydelig tverrbånd i midten. Hunnens vinger er tilspissede og betydelig kortere enn kroppen, med en mørk tverrstripe. Larven er gråbrun med fine lengdestriper.